《瑞麦赞》
宋代·林某

淳熙天子，御图三七。
协气所钟，嘉禾乃出。
巴夔之山，亘连阡陌。
或两其歧，或六其脊。
惟是西门，近郊所植。
六六同颍，函三为一。
兹诚创见，图写漏逸。
乃知人为，不逮天力。
上方寅畏，摈华务实。
臣不敢献，私志于室。
采诗之官，汗青之笔。
编诸诗书，示此其质。

作者简介：林某，孝宗淳熙九年（一一八二）知夔州（《永乐大典》卷二二一八一）。